Helle Eble Cleary

Helle EBLE CLEARY - ĝis edziniĝo meze de la 1990-aj jaroj Helle EBLE-JACOBSEN - estas dana esperantistino kaj muzikistino. Komence de la 1990-aj jaroj ŝi (ankoraŭ je la naskonomo) plurajn jarojn estis prezidantino de la Dana Esperantista Junulara Organizo, la landa sekcio de TEJO. De 1991 ŝi en Ariège (Arjeĵujo), ĉe la Pireneoj de suda Francio, gvidis unu el esperantlingvaj korusaj stud-semajnoj, kiujn aranĝas la esperantisto Jorgos, kun kiu (kaj kun Marianne Lund & Jean-Marc VERGER) ŝi jam en 1988 kunorganizis ĉirkaŭ-Eŭropan bicikladon varbante E-on pro la 40-jariĝo de la Universala Deklaracio de Homaj Rajtoj. Meze de la 1990-aj jaroj ŝi edziniĝis, kaj kun nova nomo Helle Eble Cleary partoprenis la esperantan muzikgrupon Esperanto Desperado inter 1995 kaj 2005, interalie kun la muzikista kolego Kim J. Henriksen, kaj ekde 2005 ankaŭ partoprenis la sekvulan grupon EspoDespo.

Ĝis 1986 ŝi partoprenis muzikajn kursojn en la altlernejo de Holstebro (Holstebro højskole), en 1986-87 studis muzikedukadon en la universitato de Kopenhago. Post ses jaroj de jam mem laborado kiel pedagogo ekde 1988 sekvis en 1994-95 postedukado kiel ritmo-pedagogo, en 1996 studado de moderna irlanda popolmuziko en Irlando kaj en 1996-97 ankoraŭ kursoj ĉe la dana komponistino Lotte Kærså. Krom transversa fluto Helle ludas ankaŭ tradician irlandan fluton, stanfajfilon, bulgaran sakŝalmon kaj aliajn muzikilojn. Sume ŝi laboris kiel muzikinstruistino, ĥor-gvidantino kaj muzikpedagogo en la periodo de 1988 ĝis 1998. Kun diversaj muzikistoj ŝi ludis diversstilajn muzikojn: ĵazo, bluso, salso, klasika, rok- kaj de 2000 kaj 2005 plej ofte popolmuziko. Ekde 2005 ŝi ludas kun Espo-Despo, kaj aldone en ĥoro kantas bulgaran popolmuzikon.prezento de Helle en la retejo esperantodesperado.dk de februaro 2005, arkivigita je tiu momento, la enpaĝigo en tio perdiĝis sed la teksto ankoraŭ bone videblas nun () Nun ŝi loĝas en la loĝloko Fløng, en la komunumo Høje-Taastrup, en la suda parto de la ĉefurba regiono de la lando (regiono Hovedstaden) kaj sume en la nord-oriento de la insulo Sjælland de Danio.

 Notoj kaj referencoj 

 Eksteraj ligiloj 
 ŝia persona paĝo nun en la retejo Facebook

Kategorio:Danaj esperantistoj
Kategorio:Danaj muzikistoj
Kategorio:Esperantlingvaj muzikistoj
Kategorio:Flutistoj‎
Kategorio:Esperantlingvaj kantistoj
Kategorio:Sakŝalmistoj